Heti üzenet 2018 november 19

Békesség, biztonság

**1Thessz 5:1 Úgy gondolom, a kijelölt időszakokról és időpontokról, nem kell külön írnom nektek, testvéreim.**

**1Thessz 5:2 Hiszen jól tudjátok, hogy az Úr Napja olyan váratlanul fog megérkezni, mint az éjjeli tolvaj.**

**1Thessz 5:3 Amikor majd mindenki azt mondja: „Most teljes béke és biztonság uralkodik!”, hirtelen rájuk tör a pusztulás. Olyan váratlanul fog ez bekövetkezni, ahogy a szülési fájdalmak rátörnek a terhes asszonyra. Ezek elől semmiképpen nem tudnak elmenekülni!**

**1Thessz 5:4 Ti azonban, testvéreim, nem a sötétségben (hitetlenségben) éltek. Ezért számotokra az Úr Napja nem váratlanul fog megérkezni, mint a tolvaj.**

**1Thessz 5:5 Hiszen ti mindannyian a világosságban éltek, és a nappalhoz tartoztok. Nincs semmi közünk az éjszakához és a sötétséghez (gonoszsághoz).**

**1Thessz 5:6 Ne legyünk hát olyanok, mint a hitetlen emberek! Ne aludjunk, hanem éberen őrködjünk és legyünk elővigyázatosak!**

**1Thessz 5:7 Mert aki aludni akar, éjszaka alszik, és a részegesek is éjszaka részegednek le.**

**1Thessz 5:8 Mi azonban, akik a nappalhoz tartozunk, legyünk józanok és elővigyázatosak! Vegyük fel magunkra a hit és az isteni szeretet páncélját, amely a mellünket védi! Fejünkre vegyük fel a „sisakot”: vagyis bizakodva várjuk teljes megszabadulásunkat!**

**1Thessz 5:9 Istennek nem az a terve velünk, hogy haragja elpusztítson, hanem hogy elérjük a teljes megszabadulást Urunk, Jézus Krisztus által.**

**1Thessz 5:10 Hiszen Jézus azért halt meg értünk, hogy mi vele élhessünk! Nem számít, hogy életben leszünk-e még amikor visszajön, vagy addigra már meghalunk, mindenképpen vele együtt fogunk élni./Egyszerű fordítás/**

Igen, sokan mondják- jelenleg is - milyen nagyszerű vezetője van az országnak, aki megvéd minden rossztól /migránsok, Brüsszel, Soros, liberálisok, nem magyarok, Európai Unió, stb. - még önmagunktól is/.! Biztonságban vagyunk ilyen vezető mellett – gondolják. (Gondolják?)

Meg itt van a kereszténység, mi keresztények vagyunk, megvédi a kereszténységet! Micsoda nagyszerű vezető!

A hívőt, igen a hívőt, a Krisztusban hívőt, az Igének engedelmes tanítványait meg fogja tartani Jézus!

**Ézs 32:15 Míglen kiöntetik reánk a lélek/szellem/ a magasból, és lészen a puszta termőfölddé, és a termőföld erdőnek tartatik;**

**Ézs 32:16 És lakozik a pusztában jogosság, és igazság fog ülni a termőföldön;**

**Ézs 32:17 És lesz az igazság műve békesség, és az igazság gyümölcse nyugalom és biztonság mindörökké.**

**Ézs 32:18 Népem békesség hajlékában lakozik, biztonság sátraiban, gondtalan nyugalomban.**

**Ézs 32:19 De jégeső hull és megdől az erdő, és a város elsülyedve elsülyed!**

**Ézs 32:20 Oh boldogok ti, a kik minden vizek mellett vettek, és szabadon eresztitek a barmok és szamarak lábait!(Károli Biblia)**

Jézus Krisztus az ÚT, az Igazság és az Élet! Nem mehet az Atyához, a Mennyei Atyához senki csak az ÚR Jézus által! Ezt maga Isten mondta az Ő Igéjében! Jézus Krisztus az Igazság, az Ő műve a valódi békesség, a gyümölcse nyugalom és biztonság!

Jézus mondja a farizeusoknak és írástudóknak, a papoknak és a vallásos, de nem hívő embereknek: **Jn 5:42 Ismerlek titeket, és tudom, hogy nincs meg bennetek Isten szeretete.**

**Jn 5:43 Én az Atyám nevében jöttem, mégsem fogadtok el. De ha valaki más a saját nevében jönne, azt elfogadnátok./Hitler, Sztálin, hatalmukkal visszaélő „keresztény” vezetők és jelenkori diktátorok, stb./**

**Jn 5:44 Hogyan is tudnátok hinni? Egymástól szívesen fogadjátok a dicséretet, de azt a dicséretet, ami az egyetlen Istentől jön, nem keresitek.**

**Jn 5:45 Ne gondoljátok, hogy én foglak vádolni benneteket az Atyánál! Maga Mózes vádol majd titeket, akiben reménykedtetek. Mert ha Mózesnek hinnétek,**

**Jn 5:46 nekem is hinnétek, mert ő rólam írt.**

**Jn 5:47 Ha pedig Mózes írásainak nem hisztek, hogyan hinnétek annak, amit mondok?”**

**/Egyszerű fordítás/**

**Jer 17:5 Ezt mondja az Úr: Átkozott az a férfi, a ki emberben bízik és testbe helyezi erejét, az Úrtól pedig eltávozott az ő szíve!**

**Jer 17:6 Mert olyanná lesz, mint a hangafa a pusztában, és nem látja, hogy jó következik, hanem szárazságban lakik a sivatagban, a sovány és lakhatatlan földön.**

**Jer 17:7 Áldott az a férfi, a ki az Úrban bízik, és a kinek bizodalma az Úr;**

**Jer 17:8 Mert olyanná lesz, mint a víz mellé ültetett fa, a mely a folyó felé bocsátja gyökereit, és nem fél, ha hőség következik, és a levele zöld marad; és a száraz esztendőben nem retteg, sem a gyümölcsözéstől meg nem szűnik.**

**Jer 17:9 Csalárdabb a szív mindennél, és gonosz az; kicsoda ismerhetné azt?**

**Jer 17:10 Én, az Úr vagyok az, a ki a szívet fürkészem és a veséket vizsgálom, hogy megfizessek kinek-kinek az ő útai szerint és cselekedeteinek gyümölcse szerint.**

**Jer 17:11 Mint a fogoly madár, mely fiakat gyűjt, melyeket nem ő költött, olyan, a ki gazdagságot gyűjt, de nem igazán; az ő napjainak felén elhagyja azt, a halálakor pedig bolonddá lesz. Jer 17:12 Óh dicsőség trónja, kezdettől fogva magasságos, szentségünknek helye.**

**Jer 17:13 Izráelnek reménysége, oh Uram! A kik elhagynak téged, mind megszégyenülnek! A kik elpártolnak tőlem, a porba iratnak be, mert elhagyták az élő vizeknek kútfejét, az Urat!**

**Jer 17:14 Gyógyíts meg engem Uram, hogy meggyógyuljak, szabadíts meg engem, hogy megszabaduljak, mert te vagy az én dicsekedésem!**

**Jak 5:1 Ti, gazdagok, figyeljetek rám! Jajgassatok, és hangosan sírjatok, mert nyomorúság következik rátok!**

**Jak 5:2 Gazdagságotok elpusztult, szép ruháitokat a moly rágta szét,**

**Jak 5:3 aranyotokat és ezüstötöket pedig a rozsda emésztette meg. Éppen ez a rozsda lesz a bizonyíték ellenetek. Sőt, ez a rozsda még a testeteket is megemészti, mint a tűz! Képesek voltatok még az utolsó napokban is vagyont gyűjteni!**

**Zsid 1:2 De most, ezekben az utolsó napokban a saját Fián keresztül beszélt velünk. A Fia által teremtette Isten a világot, és mindent neki adott örökségül.**

Mit mond az ÚR? : **Jak 5:4 Figyeljetek, gazdagok! A földjeiteken dolgozó aratómunkások fizetéséből elloptatok. De az a rész, amit nem fizettetek ki nekik, vádol benneteket Isten előtt! Isten, a Seregek Ura pedig meghallotta a becsapott aratómunkások kiáltását.**

**Jak 5:5 Ti, gazdagok! Bőségben és pazarlóan éltetek. Amit csak megkívántatok magatoknak, megszereztétek. Meghizlaltátok magatokat, mint az állatokat szokták a levágás napjára.**

**Jak 5:6 Elítéltétek és meggyilkoltátok az ártatlan embereket, akik nem álltak ellen nektek.**

Látjátok Barátaim, az igazi biztonság és békesség hol van? Látjátok mennyire hiábavaló a vagyon gyűjtögetése, ha nem igazán, azaz az ÚR által van és nem a mennyei kincsek fölhalmozása miatt teszi valaki? / A mennyei kincsek gyűjtéséről, annakmódjáról beszél az Ige, ami maradandó, de az anyagi világ romlandó és mulandó./

Persze sok minden mást is mond az ÚR. De most azért választottam ezeket az igéket, hogy ébresztő legyen, annak, aki ébredni akar! Nem a vagyon, nem az emberi erő, az emberi hatalom ment meg! Ha ezekben bízol – átkozott vagy.

Ha az ÚRban bízol, áldott vagy! Akármi történik is megtartatol, megmenekülsz! Semmi, de semmi nem választhat el a szeretetétől! Csak saját magad. Ha elfordulsz Tőle, ha nem benne bízol.

Ha nem törekszel a Vele – a Szent Szellemmel való közösségre, ha nem szakítod el magad a bálványoktól, ha nem akarod tisztán tartani magad a bűnöktől, ha nem akarod cselekedni az Ő akaratát.

Azért imádkozom, hogy mindnyájan megtapasztaljuk az ÚRtól jövő békességet és biztonságot, hogy ennek mindenki részese lehessen /kis hazánkban is/!

Jelenleg a felekezetek, gyülekezetek többségében az ország vezetésében, emberekben, kormányban, állami támogatásban/Júdáspénz?/ való bizodalmat látom. Rosszul értelmezett igei alapon, vagy szándékosan, vagy megtévesztetten. Az, hogy „engedelmeskedjetek”, nem jelenti az egyetértést és az elvtelen támogatást.

Mert azt is mondja az Ige: **Ézs 5:20 Jaj azoknak, a kik a gonoszt jónak mondják és a jót gonosznak; a kik a sötétséget világossággá s a világosságot sötétséggé teszik, és teszik a keserűt édessé, s az édest keserűvé!**

**Ézs 5:21 Jaj azoknak, a kik magoknak bölcseknek látszanak, és eszesek önnön magok előtt!**

**Ézs 5:22 Jaj azoknak, a kik hősök borivásban és híresek részegítő ital vegyítésében;**

**Ézs 5:23 A kik a gonoszt ajándékért igaznak mondják, és az igazak igazságát elfordítják tőlük:**

**Ézs 5:24 Ezért, mint a polyvát megemészti a tűznek nyelve, és az égő széna összeomlik: gyökerök megrothad, virágjok mint a por elszáll, mert a seregek Urának törvényét megvetették, és Izráel szentjének beszédét megútálták.**

Ezért van – magam úgy látom – az országunkon átok(egyik diktatúrából ki, a másikba be), ezért van Európán és a hamis-, vagy kultúr „kereszténységen” is átok!

Szabadításodra várok Uram!

Katona Csaba